CELEX: 62016TN0401
Language: fi
Date: 2016-07-29 00:00:00
Title: Asia T-401/16: Kanne 29.7.2016 – Espanja v. komissio

17.10.2016   
            
            
               FI
            
            
               Euroopan unionin virallinen lehti
            
            
               C 383/16
            
         Kanne 29.7.2016 – Espanja v. komissio
   (Asia T-401/16)
   (2016/C 383/22)
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamiehet: S. Centeno Huerta ja M. García-Valdecasas Dorrego)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa avoimia kilpailuja koskevat ilmoitukset EPSO/AD/323/16 – Tutkijat (AD 7) ja EPSO/AD/324/16 – Tutkijat (AD 9): Ryhmänjohtajat
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kolmeen kanneperusteeseen.
   
               1.
            
            
               Ensimmäinen kanneperuste, joka perustuu asetuksen 1/58 1 ja 2 artiklan, perusoikeuskirjan 22 artiklan sekä virkamiehiin sovellettavien henkilöstösääntöjen 1 d artiklan rikkomiseen, koska EPSO:n ja hakijan välistä yhteydenpitojärjestelmää, mukaan lukien myös hakemus, on rajoitettu.
            
         
               2.
            
            
               Toinen kanneperuste, joka perustuu asetuksen N:o 1/58 1 ja 6 artiklan, perusoikeuskirjan 22 artiklan, virkamiehiin sovellettavien henkilöstösääntöjen 1 d artiklan 1 ja 6 kohdan, 27 artiklan ja 28 artiklan f alakohdan sekä virkamiehiin sovellettavien henkilöstösääntöjen liitteessä III olevan 1 artiklan rikkomiseen, koska toisen kielen valintavaihtoehdot on rajattu perusteettomasti kolmeen kieleen, joita ovat englanti, ranska ja saksa, mutteivät mitkään muut Euroopan unionin viralliset kielet.
            
         
               3.
            
            
               Kolmas kanneperuste, joka perustuu asetuksen 1/58 1 artiklassa, perusoikeuskirjan 22 artiklassa, virkamiehiin sovellettavien henkilöstösääntöjen 1 d artiklan 1 ja 6 kohdassa, 27 artiklassa ja 28 artiklan f alakohdassa sekä virkamiehiin sovellettavien henkilöstösääntöjen liitteessä III olevassa 1 artiklassa kiellettyyn kieleen perustuvaan syrjintään, koska englannin, ranskan ja saksan valitseminen on mielivaltaista.
            
         Kantaja huomauttaa tältä osin, että näitä riitauttamisperusteita on tulkittava unionin tuomioistuimen asiassa C-566/10 P, Italia v. komissio, 27.11.2012 antaman tuomion sekä unionin yleisen tuomioistuimen yhdistetyissä asioissa T-191/13 ja T-124/13, Espanja v. komissio ja Italia v. komissio 24.9.2015 antaman tuomion sekä asioissa T-275/13, T-295/13 ja T-510/13, Italia v. komissio, 17.12.2015 antamien tuomioiden valossa: kyseiset tuomiot ovat lopullisia, koska komissio ei ole hakenut niihin muutosta, mutta niiden täytäntöönpano ei ole heijastunut nyt esillä olevaan kilpailuilmoitukseen.